Konstantin Koltsov, hocheist bielorus care a evoluat la Pittsburgh Penguins în NHL și iubitul tenismenei Aryna Sabalenka, a murit la doar 42 de ani, potrivit anunțului făcut de echipa sa.
Koltsov a jucat 144 de meciuri pentru Penguins între 2002 și 2006. El a fost antrenorul echipei Salvat Yulaev din Liga Kontinentală de hochei. Echipa avea sediul în orașul Ufa, situat la aproximativ 1.000 km est de Moscova, notează Fox News.
Iubitul Arynei Sabalenka s-a stins din viață
"Cu profundă tristețe, vă informăm că antrenorul lui Salavat Yulaev, Konstantin Koltsov, a decedat. A fost o persoană puternică și veselă, a fost iubit și respectat de jucători, colegi și fani. Konstantin Evgenievici va rămîne în istoria clubului nostru. Fie ca el să se odihnească în pace", a fost anunțul echipei.
De asemenea, Penguins a emis o declarație.
"The Penguins transmit cele mai profunde condoleanțe familiei și prietenilor fostului atacant al echipei Penguins, Konstantin Koltsov", a notat echipa.
Moartea lui Konstantin Koltsov, fost hocheist de renume, a fost anunțată de presa din Belarus, atribuindu-i cauza decesului unui accident vascular cerebral. Potrivit publicației Telegraf.News, cunoscută în Belarus, moartea lui Koltsov ar fi survenit în urma unui accident vascular provocat de un cheag de sânge care s-a desprins din altă parte a corpului și a ajuns în creier.
Embolia cerebrală este o afecțiune gravă care poate surveni atunci când un cheag de sânge, cunoscut și sub numele de embol, se deplasează prin sistemul circulator și blochează un vas de sânge în creier. Acest lucru poate duce la întreruperea fluxului sanguin către o parte a creierului, cauzând daune cerebrale și chiar decesul.
Konstantin Koltsov a fost o figură importantă în lumea hocheiului, iar vestea tragică a morții sale a șocat comunitatea sportivă din Belarus și din întreaga lume.
Sabalenka ar putea să o întâlnească chiar pe Simona Halep, în cazul în care jucătoarea noastră o învinge azi pe Paula Badosa, la turneul de la Miami. Cu toate acestea, Sabalenka nu s-a retras din turneu, dar are o singură condiție: să nu participe la conferințele de presă de după meciuri, potrivit presei internaționale.